Diari Oficial de la Generalitat Valenciana


Sumari del DOGV 9230, del 07-12-2021 (2021/12556)

Extracte de la Resolució de 28 de setembre de 2021, del rector de la Universitat Politècnica de València, per la qual es convoquen deu beques d'ajuda a matrícula per al curs «Tecnologia postcollita de cítrics i cultius emergents a la regió mediterrània 2022», de la UPV.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9230

Data del DOGV
:   07-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12718


Data del document
:   28-09-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 28 de setembre de 2021, del rector de la Universitat Politècnica de València, per la qual es convoquen deu beques d'ajuda a matrícula per al curs «Tecnologia postcollita de cítrics i cultius emergents a la regió mediterrània 2022», de la UPV. [2021/12670]  
BDNS (identif.): 595934.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/595934  
  
Primer. Beneficiaris  
Hi podran participar:  
- Graduats en Enginyeria Agroalimentària i del Medi Rural, en Ciència i Tecnologia d'Aliments o titulacions afins que estiguen matriculats en el present curs d'algun Màster de la UPV.  
- Estudiants de l'últim curs dels graus en Enginyeria Agroalimentària i del Medi Rural o en Ciència i Tecnologia d'Aliments de la UPV.  
  
- Estudiants de doctorat de la UPV que procedisquen de titulacions afins.  
  
Segon. Objecte  
L'objecte d'aquesta convocatòria és la concessió de 10 beques d'ajuda a la matrícula a aquells alumnes preinscrits o matriculats en el curs «Tecnologia postcollita de cítrics i cultius emergents en la regió mediterrània 2022», del curs 2021/2022, que acrediten el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en http://www.upv.es/entidades/ETSIAMN/index-es.html, dins de l'apartat de secretaria, en l'enllaç de beques.  
  
Quart. Quantia  
S'estableixen 10 beques dotades amb un import de 200 - corresponents a l'ajuda de la matrícula del curs «Tecnologia postcollita de cítrics i cultius emergents en la regió mediterrània 2022».  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i finalitza en el termini de 10 dies hàbils des de la publicació en el DOGV.  
  
València, 28 de setembre de 2021.- El rector de la Universitat Politècnica de València: José E. Capilla Romá.